Diari Oficial de la Generalitat Valenciana


Sumari del DOGV 6924, del 17-12-2012 (2012/11664)

RESOLUCIÓ de 30 de novembre de 2012, del secretari autonòmic de Formació i Ocupació, per la qual es modifica el terme de finalització dels cursos, regulat en l'article 18.1 de l'Orde 29/2012, de 22 de juny, de la Conselleria d'Educació, Formació i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desocupats durant l'exercici de 2012.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6924

Data del DOGV
:   17-12-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/11190


Data del document
:   30-11-2012

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 30 de novembre de 2012, del secretari autonòmic de Formació i Ocupació, per la qual es modifica el terme de finalització dels cursos, regulat en l'article 18.1 de l'Orde 29/2012, de 22 de juny, de la Conselleria d'Educació, Formació i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desocupats durant l'exercici de 2012. [2012/11061]  
En el Diari Oficial de la Comunitat Valenciana de 27 de juny de 2012 es va publicar l'Orde 29/2012, de 22 de juny, de la Conselleria d'Educació, Formació i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desocupats durant l'exercici de 2012, l'article 18.1 de la qual establix el 31 de maig de 2013 com a terme màxim per a la finalització dels cursos desenrotllats a l'empara d'eixa orde. Considerant les dates de concessió de les subvencions, algunes de les quals tenen una llarga duració, es considera oportú ajornar el terme establit per a la seua finalització, a fi de propiciar-ne un correcte desenrotllament, així com una adequada gestió dels fons públics.  
  
Per tot això i fent ús de la facultat que em conferix la disposició final primera de l'Orde 29/2012, de 22 de juny, de la Conselleria d'Educació, Formació i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desocupats durant l'exercici de 2012, resolc:  
  
  
Primer  
Fixar el 15 d'octubre de 2013 com a terme per a la finalització d'aquells cursos que tenen una duració superior a les 450 hores, regulat en l'article 18.1 de l'Orde 29/2012, de 22 de juny, de la Conselleria d'Educació, Formació i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desocupats durant l'exercici de 2012.  
  
  
Segon  
Esta resolució tindrà eficàcia des del dia de la publicació en el Diari Oficial de la Comunitat Valenciana.  
  
Contra este acte, que esgota la via administrativa, es podrà interposar un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament un recurs de reposició davant d'este mateix òrgan en el termini d'un mes, segons els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí de la interposició de qualsevol altre recurs que es considere pertinent.  
  
València, 30 de novembre de 2012.- El secretari autonòmic de Formació i Ocupació: Santiago Martí Alepuz.